5.8.2022
DA
Den Europæiske Unions Tidende
L 205/209
(10)
For så vidt angår fluroxypyr fremlagde ansøgeren sådanne oplysninger om analysemetoder, lagerstabilitet, behandlingsfrist og restkoncentrationstest for æbler og løg.
Ansøgeren fremlagde også yderligere oplysninger om den analysemetode, der blev anvendt i restkoncentrationstestene for timian.
Autoriteten konkluderede, at disse datamangler var blevet afhjulpet i tilstrækkelig grad (10), (11).
MRL'erne for disse produkter i bilag II til forordning (EF) nr.
396/2005 bør derfor fastsættes til det niveau, som autoriteten har angivet, og kravet om at fremlægge yderligere oplysninger bør udgå af nævnte bilag.
Autoriteten konkluderede, at datamanglen vedrørende analysemetoden for hvidløg og skalotteløg var blevet afhjulpet, hvilket imidlertid ikke er tilfældet for porrer, korn og urteudtræk fra blomster og sukkerrør, og at der er behov for yderligere overvejelser om risikostyring.
Den konkluderede også, at datamanglerne vedrørende lagerstabilitet og metabolisme for svin (muskel, fedt, lever, nyre og spiselige slagtebiprodukter), kvæg (muskel, fedt, lever, nyre og spiselige slagtebiprodukter), får (muskel, fedt, lever, nyre og spiselige slagtebiprodukter), geder (muskel, fedt, lever, nyre og spiselige slagtebiprodukter) og mælk (fra kvæg, får, geder og heste) kun var blevet delvist afhjulpet, og at der er behov for yderligere overvejelser om risikostyring.
I den endelige revisionsrapport (12) om dette stof blev det konkluderet, at de tilgængelige data var tilstrækkelige til også at afhjælpe disse datamangler.
MRL'erne for disse produkter i bilag II til forordning (EF) nr.
396/2005 bør derfor bevares, og kravet om at fremlægge yderligere oplysninger bør udgå af nævnte bilag.
(11)
For så vidt angår iprovalicarb blev der ikke fremlagt sådanne oplysninger om afgrødemetabolisme for havesalat, bredbladet endivie og salatsennep/rucola, og autoriteten konkluderede, at den tidligere konstaterede datamangel dermed ikke var blevet afhjulpet (13), og at de ansvarlige for risikostyringen kan overveje at erstatte de pågældende MRL'er med LOD'en.
MRL'erne for de disse produkter i bilag II til forordning (EF) nr.
396/2005 bør derfor fastsættes til den specifikke LOD, og kravet om fremlæggelse af yderligere oplysninger bør udgå af nævnte bilag.
(12)
For så vidt angår silthiofam fremlagde ansøgeren sådanne oplysninger vedrørende analysemetoder for byg, rug og hvede, og autoriteten konkluderede, at denne datamangel var blevet afhjulpet i tilstrækkelig grad (14).
De gældende MRL'er for disse produkter i bilag II til forordning (EF) nr.
396/2005 bør bevares, og kravene om fremlæggelse af yderligere oplysninger bør udgå af nævnte bilag.
(13)
Kommissionen har rådført sig med EU-referencelaboratorierne om behovet for at ændre visse LOD'er.
Laboratorierne konkluderede, at den tekniske udvikling gør det muligt at fastsætte lavere LOD'er for visse produkter.
(14)
Unionens handelspartnere er gennem Verdenshandelsorganisationen blevet hørt om de nye MRL'er, og deres bemærkninger er taget i betragtning.
(15)
Forordning (EF) nr.
396/2005 bør derfor ændres.
(16)
For at produkter kan markedsføres, forarbejdes og forbruges normalt, bør der i nærværende forordning fastsættes en overgangsforanstaltning for produkter, der er fremstillet inden ændringen af MRL'erne, og for hvilke der foreligger oplysninger om, at der er opretholdt et højt forbrugerbeskyttelsesniveau.
(17)
Inden de ændrede MRL'er træder i kraft, bør medlemsstaterne, tredjelande og fødevarevirksomhedsledere have en rimelig frist til at forberede sig, så de kan opfylde de nye krav, som ændringen af MRL'erne medfører.
(10) Den Europæiske Fødevaresikkerhedsautoritet: Evaluation of confirmatory data following the Article 12 MRL review for fluroxypyr.
EFSA Journal 2019;17(9):5816.
(11) Den Europæiske Fødevaresikkerhedsautoritet: Modification of the existing maximum residue levels for fluroxypyr in chives, celery leaves, parsley, thyme and basil and edible flowers.
EFSA Journal 2020;18(10):6273.
(12) SANCO/11019/2011 rev.5, »Final Review report for the active substance fluroxypyr finalised in the Standing Committee on the Food Chain and Animal Health at its meeting on 17 June 2011 in view of the approval of fluroxypyr as active substance in accordance with Regulation (EC) No 1107/2009«, 23. marts 2017, https://ec.europa.eu/food/plant/pesticides/eu-pesticides-database/active-substances/ ?event=as.details&as_id=734 (13) Den Europæiske Fødevaresikkerhedsautoritet: Lack of confirmatory data following Article 12 MRL reviews for 2,4-D, fenhexamid and iprovalicarb.
EFSA Journal 2021;19(10):6910.
(14) Den Europæiske Fødevaresikkerhedsautoritet: Conclusion on the peer review of the pesticide risk assessment of the active substance silthiofam.
EFSA Journal 2016;14(8):4574.